Opdatering 15/2 2016
Så er vi tilbage igen med de sædvanlige problemer hos TDC.
Hvor skal jeg snart starte.. Jeg ringer ind 30/12 2015 for at opsige min tdc tv løsning, pr 1/2 2016 og nøjes med bredbånd. Jeg får en fin bekræftelse, og får flere smser om at nu skifter mit abonnement snart. Jeg får også telefonisk af vide jeg vil få tilsendt en ny homebox, der er meget hurtigere end den gamle. Det får jeg faktisk af vide af 2 uafhængig af hinanden tdc folk. Da tiden nærmer sig for skiftet har jeg stadig ikke fået router eller kasse jeg skal returnere udstyr i. Jeg ringer ind og rykker for det, og får af vide det er på vej. igen får jeg af vide der kommer en ny router. da dagen for skiftet oprinder får jeg en sms om at ordren desværre er forsinket. fint nok. nettet virker endnu. et par dage efter får jeg endnu en sms og at min ordre er forsinket. et par dage efter får jeg endnu en om at nu er det skiftet. vores bredbånd virker da staig, men jeg har ikke fået tilsendt nogen ny router. Da jeg så ringer ind og spørger, siger man at jeg skal da ikke have nogen ny router!! Så meget for perfekt orientering til kunden..  Så kommer vi til regningerne. Da skæringsdatoen for regninger er den 26. bliver der betalt en regning pålydende det gamle abonnemenet den 26/1, hvilket undrer mig lidt, da den 1/2 skifter jeg jo abonnement. Dér får jeg af vide at sådan er det bare, og når ordren kører igennem 1/2 vil regningen blive rettet. Da jeg så sidder og kigger min nye regning igennem, der er til forfald 26/2, er den da med den fulde pakke på stadigvæk!!!  det er SÅ dejligt at man HVER ENESTE GANG man ændrer noget hos TDC er nødt til at bruge tid og ringe ind og gøre dem opmærksom på at de åbenbart ikke magter en så lille opgave IGEN..!!!!!!


Opdatering 31 januar 2015
Jeg kan simpelthen ikke forstå, at fordi jeg har Hometrio, skal jeg give 89 kr ekstra om måneden for at få Zulu. Fordi mit abonnement er "gammelt"!!?  Da jeg fik mail om at det ville koste10kr ekstra om måneden at få Zulu, ville jeg da gøre det. Istedet for man af vide at det kan ikke lade sig gøre...  Hvorfor sender så overhovedet en mail til mig?  Det er da bondefangeri. Men ak. jeg har bare erfaret igen igen igen, at hver gang man skal ændre noget i sit abonnement hos TDC, går det enten galt, eller bliver dyrere....

Vi har haft Home trio i et år nu. kørte svært ustabilt det første lange stykke tid, men ved tdc teknikers hjælp kom det til sidst op at køre.
Problematikken består i at uanset hvor mange forskellige man snakker med hos TDC, om et eller andet problem, får man en forskellig forklaring. 
for et par måneder siden fik vi gratis viasat i 2 måneder. den vælger jeg så at sige op inden udløb, men den kommer alligevel med på den nye regning.   ringer ind og brokker mig, vedkommende opsiger den så med det samme, og lover at jeg får pengene igen på næste regning. han sender mig oven i købet en mail på opsigelsen.
Da jeg så får regningen her nu, kan jeg se at der ikke er returneret nogle penge, men til gengæld trukket for en måneds viasat mere..!!
Og det her er desværre ikke den eneste oplevelse. Det virker som om inde hos TDC at den ene hånd INGEN anelse har om hvad den anden laver.

Vi valgte at skifte alle vores mobiltelefoner fra telmore til TDC.  jeg ville mene det ikke var det største problem, men hold da op en omgang papirer og mails der skulle til før det kunne lade sig gøre.
Jeg spurgte allerede fra starten hvordan det foregik mht at købe telefon på afbetaling. INGEN problem. jeg skulle bare gå ned i en tdc butik og vælge en telefon. Det var sgu nemmere sagt end gjort, for så viste det sig, at man havde slet ikke lagt mobilerne ind under vores hovednummer, som administrativt er det klart letteste, nææ de var lavet som et selvstændigt abbonement, dvs de rabatter der er ved sammenlægning, fik vi ikke glæde af. I tdc butikken sagde manden , at det skulle han nok tage sig af, Men det er en måned siden, og der er ikke sket en skid..
Så nej Jeg er vitterligt ikke imponeret af TDCs service/infrastruktur..

Mvh Brian Møller-Larsen

Tilføjelse pr 7/4-2013
Har dog ved gentagne henvendelser til TDC pr telefon fået krediteret de ekstra Viasat regninger, + gebyr for papirregning, som jeg i øvrigt heller aldrig har bedt om, og tilmeldt mig e-regning.Har osse endelig fået lagt vores mobiler ind under fastnet abb.
Derfor her jeg rettet stjernerne lidt op, men der er så sandelig stadig plads til forbedring.